

VLADA REPUBLIKE HRVATSKE

Zagreb, 6. studenoga 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Državno povjerenstvo za procjenu šteta od prirodnih nepogoda |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Državnom povjerenstvu za procjenu šteta od prirodnih nepogoda na Godišnje izvješće o konačnoj procjeni šteta i utrošku sredstava pomoći za ublažavanje i djelomično uklanjanje posljedica prirodnih nepogoda u 2023. godini i dijelom u 2022. godini |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

**VLADA REPUBLIKE HRVATSKE**

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), a u vezi s člankom 10. stavkom 1. točkom 5. i člankom 40. Zakona o ublažavanju i uklanjanju posljedica prirodnih nepogoda („Narodne novine“, br. 16/19.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ 2024. godine donijela

**O D L U K U**

**o davanju suglasnosti Državnom povjerenstvu za procjenu šteta od prirodnih nepogoda na Godišnje izvješće o konačnoj procjeni šteta i utrošku sredstava pomoći za ublažavanje i djelomično uklanjanje posljedica prirodnih nepogoda u 2023. godini i dijelom u 2022. godini**

I.

Daje se suglasnost Državnom povjerenstvu za procjenu šteta od prirodnih nepogoda na Godišnje izvješće o konačnoj procjeni šteta i utrošku sredstava pomoći za ublažavanje i djelomično uklanjanje posljedica prirodnih nepogoda u 2023. godini i dijelom u 2022. godini.

II.

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr.sc. Andrej Plenković

OBRAZLOŽENJE

U Godišnjem izvješću prikazani su podaci o ukupno prijavljenim štetama na području Republike Hrvatske nastalim od prirodnih nepogoda u 2023. godini i dijelom u 2022. godini, te o iznosima sredstava pomoći dodijeljenih temeljem Odluke Vlade Republike Hrvatske od 21. prosinca 2023. godine, na prijedlog Državnog povjerenstva.

Vezano za dodjelu sredstava pomoći za ublažavanje i uklanjanje posljedica prirodnih nepogoda iz dijela 2022. godine, navedeno se odnosi na one štete za koje je prirodna nepogoda proglašena krajem 2022. godine. Uzimajući u obzir Zakonom propisan rok za dostavu podataka o konačnoj procjeni šteta, koji je 60 dana od datuma proglašenja prirodne nepogode, predmetni podaci nisu ušli u obradu s podacima o štetama iz 2022. godine, već su se obradili zajedno s podacima o štetama iz 2023. godine. Prema službenim podacima o prijavljenim štetama od prirodnih nepogoda, prikupljenim temeljem Zakona o ublažavanju i uklanjanju posljedica prirodnih nepogoda, u 2023. godini i dijelom u 2022. godini i evidentiranim u Registru šteta, ukupna šteta nastala uslijed prirodnih nepogoda iznosi 589.104.814,86 eura.

Prilikom obrade podataka o štetama, uzimali su se u obzir kriteriji propisani Zakonom, izuzevši štete koje su sanirane temeljem posebnih akata Vlade Republike Hrvatske:

* štete u poljoprivredi (Odluka Vlade Republike Hrvatske o donošenju Programa potpore poljoprivrednim proizvođačima za ublažavanje posljedica prirodnih nepogoda, od 20. srpnja 2023. godine i Odluka Vlade Republike Hrvatske o donošenju izmjene Programa potpore poljoprivrednim proizvođačima za ublažavanje posljedica prirodnih nepogoda od 14. rujna 2023. godine),
* štete od olujnog i orkanskog vjetra na području osam županija (Rješenje Vlade Republike Hrvatske o odobrenju sredstava na teret Proračunske zalihe Državnog proračuna, od 27. srpnja 2023. godine),
* štete od poplave na području Grada Obrovca (Rješenje Vlade Republike Hrvatske o odobrenju sredstava na teret Proračunske zalihe Državnog proračuna, od 27. srpnja 2023. godine) i
* štete od klizišta na području Varaždinske (Odluka Vlade Republike Hrvatske o odobrenju Ministarstvu prostornoga uređenja, graditeljstva i državne imovine da na teret Državnog proračuna osigura pomoć za sanaciju prometnica oštećenih uslijed klizišta, od 4. listopada 2023. godine).

Uzimajući u obzir navedeno Vlada Republike Hrvatske je, na prijedlog Državnog povjerenstva, 21. prosinca 2023. donijela Odluku o dodjeli sredstava pomoći za ublažavanje i djelomično uklanjanje posljedica prirodnih nepogoda nastalih u 2023. godini i dijelom u 2022. godini u Republici Hrvatskoj. Predmetnom Odlukom, dodijelila su se sredstva pomoći oštećenicima s područja četrnaest županija odnosno 70 jedinica lokalne samouprave, u ukupnom iznosu od 2.044.311,95 eura. Sredstva pomoći u iznosu od 2.041.092,09 eura utrošena su namjenski, dok je razlika neutrošenih sredstava u iznosu od 3.219,86 eura vraćena je u državni proračun, sukladno izvješću o utrošku sredstava dostavljenim od strane županijskih povjerenstava za procjenu šteta od prirodnih nepogoda.